Public procurement notice: Contract Notice
Published: 2018-06-23
Buyer: Δημόσια Επιχείρηση Ηλεκτρισμού Α.Ε. - Διεύθυνση Υπηρεσιών/Στέγασης
Country: GR
Contract type: Services
Procedure: Open procedure
CPV classification: 79713000: Guard services
Estimated value:  EUR
Submission deadline: 2018-07-31
Award criteria: Lowest price

Technical requirements: ΔΥΣ/80041 — Φύλαξη υπηρεσιακών μονάδων, των Διευθύνσεων Πωλήσεων Αττικής, Βορείου και Νοτίου Ελλάδας (καταστήματα και γραφεία) και, της Διεύθυνσης Ανάπτυξης και Υποστήριξης Πωλήσεων.
Η σύμβαση αφορά στη φύλαξη χώρων και εγκαταστάσεων υπηρεσιακών μονάδων της Δ.Ε.Η. Α.Ε., μέσω ανθρώπινου δυναμικού.
Η διάρκεια ισχύος της σύμβασης θα είναι για 1 έτος. Η Δ.Ε.Η. Α.Ε. διατηρεί το δικαίωμα ανάθεσης (option), μέχρι 1 ακόμη έτος, με τις ίδιες τιμές, προϋποθέσεις και όρους, οι δε τιμές, θα είναι σταθερές.
Επίσης, η Δ.Ε.Η. Α.Ε. διατηρεί το δικαίωμα, κατά τη διάρκεια ισχύος της σύμβασης, αύξησης μέχρι 50 % και μείωσης μέχρι 30 %, του συνολικού συμβατικού τιμήματος.
1) για τη συμμετοχή στη διαδικασία, πρέπει να κατατεθεί από κάθε Προσφέροντα εγγύηση συμμετοχής υπό μορφή Εγγυητικής Επιστολής Συμμετοχής (Ε.Ε.Σ.), σύμφωνα με το επισυναπτόμενο υπόδειγμα της Επιχείρησης, για το ποσό των 13 000,00 EUR, από αναγνωρισμένα πιστωτικά ιδρύματα ή άλλα νομικά πρόσωπα, που λειτουργούν νόμιμα:
α) στα κράτη - μέλη της Ε.Ε. ή στα κράτη που έχουν υπογράψει τη Συμφωνία για τον Ευρωπαϊκό Οικονομικό Χώρο (Ε.Ο.Χ.) και έχουν σύμφωνα με τη νομοθεσία των πιο πάνω κρατών αυτό το δικαίωμα ή
β) σε κράτη που έχουν υπογράψει και κυρώσει τη Συμφωνία περί Δημοσίων Συμβάσεων - Σ.Δ.Σ. (Government Procurement Agreement - GPA) του Παγκόσμιου Οργανισμού Εμπορίου (Π.Ο.Ε.) ή σε τρίτες χώρες, που έχουν υπογράψει συμφωνίες σύνδεσης με την Ε.Ε., εφόσον η σχετική σύμβαση/παροχή εγγύησης καλύπτεται από τη Σ.Δ.Σ. ή τη συμφωνία σύνδεσης αντίστοιχα και έχουν σύμφωνα με τη νομοθεσία των πιο πάνω κρατών αυτό το δικαίωμα·
2) η εγγύηση συμμετοχής μπορεί επίσης, να εκδίδεται από το Ταμείο Μηχανικών Εργοληπτών Δημοσίων Έργων (Τ.Μ.Ε.Δ.Ε.) ή να παρέχεται με γραμμάτιο του Ταμείου Παρακαταθηκών και Δανείων, με παρακατάθεση σε αυτό του αντίστοιχου χρηματικού ποσού·
3) σε περίπτωση που ο διαγωνιζόμενος, είναι σύμπραξη φυσικών ή/και νομικών προσώπων, η Ε.Ε.Σ. μπορεί να εκδίδεται υπέρ της σύμπραξης/ένωσης, υπό την προϋπόθεση ότι στην Ε.Ε.Σ. —σύμφωνα με το αντίστοιχο υπόδειγμα— θα αναγράφεται ρητά, ότι τα μέλη αυτής θα ευθύνονται έναντι της Δ.Ε.Η. Α.Ε. από κοινού, αδιαίρετα και σε ολόκληρο, όσον αφορά στην τήρηση των υποχρεώσεών τους, που απορρέουν από την προσφορά της σύμπραξης·
4) η παραπάνω εγγύηση θα έχει ισχύ τουλάχιστον 6 μηνών, από την επομένη της καταληκτικής ημερομηνίας υποβολής των προσφορών και θα επιστρέφεται μετά την έγκριση του αποτελέσματος του διαγωνισμού, σε όλους τους διαγωνιζόμενους, πλην αυτού, ο οποίος θα ανακηρυχθεί Ανάδοχος, του οποίου η εγγύηση συμμετοχής θα αποδοθεί με την κατάθεση της Εγγύησης Καλής Εκτέλεσης κατά την υπογραφή της σύμβασης.
Στην περίπτωση σύμπραξης φυσικών ή/και νομικών προσώπων, η κατακύρωση της σύμβασης θα γίνει στο όνομα όλων των μελών της σύμπραξης και θα τεθεί διάταξη στο συμφωνητικό της σύμβασης, σύμφωνα με την οποία, τα μέλη της σύμπραξης ενέχονται και ευθύνονται έναντι της Δ.Ε.Η. Α.Ε. ενιαία, αδιαίρετα, αλληλέγγυα και σε ολόκληρο το καθένα χωριστά, θα εκπροσωπούνται από κοινό εκπρόσωπο και θα ελέγχεται από τη Δ.Ε.Η. Α.Ε. η ουσιαστική συμμετοχή στη σύμπραξη όλων των μελών της, σε όλη τη διάρκεια ισχύος της σύμβασης.
Στην περίπτωση αυτή, θα υποβληθεί και το σχετικό ιδιωτικό συμφωνητικό ή συμβολαιογραφική πράξη σύστασης της σύμπραξης, στο οποίο θα φαίνονται η έδρα, ο νόμιμος εκπρόσωπος και τα ποσοστά συμμετοχής κάθε μέλους.
1) στην ανοικτή διαδικασία θα μπορούν να συμμετάσχουν όλοι οι ενδιαφερόμενοι οικονομικοί φορείς (φυσικά ή νομικά πρόσωπα ή συμπράξεις αυτών), οι οποίοι σε περίπτωση φυσικού ή νομικού προσώπου, το ίδιο και σε περίπτωση σύμπραξης κάθε μέλος της, να έχουν τη δυνατότητα να παράσχουν στη Δ.Ε.Η. Α.Ε., το σύνολο των υπηρεσιών, σύμφωνα με τους όρους και τις απαιτήσεις της διακήρυξης και να ικανοποιούν πλήρως όλα τα ακόλουθα κριτήρια συμμετοχής:
1.1) να έχουν άδεια λειτουργίας επιχείρησης παροχής υπηρεσιών ασφαλείας (Νόμος 2518/1997 ΦΕΚ 164/τεύχος Α), εν ισχύ, κατά την ημερομηνία υποβολής των προσφορών
1.2) να είναι κάτοχοι πιστοποίησης εργασιών ISO 9001:2015. Το πιστοποιητικό —επί ποινή απόρριψης— θα πρέπει να είναι σε ισχύ την ημέρα υποβολής των προσφορών·